古人学对联歌诀集锦点击关注上面的“
卜语居精品瓷坊
”您将得到更多精彩！
平对仄，仄对平。平仄两分明。有无与虚实，死活并重轻。上去入声皆仄韵，东西南字是平声。虚对实，实对虚。轻重莫偏枯。留心勤事业，满腹富诗书。古人已用三更足，年少今开万卷余。寻义理，辨声音。呼吸务调匀。宫商角徵羽，牙齿舌喉唇。难呼语气皆为浊，易纽言词尽属清。须熟习，莫闲嬉。讲解更思微。磨穿桑氏砚，坚下董生帷。一旦首登龙虎榜，十年身到凤凰池。
天文
天对地，地对天。日月对山川。祥云对瑞雪，暮雨对朝烟。北斗七星三四点，南山万寿十千年。
地理
溪对谷，水对山。峻岭对狂澜。柳堤对花苑，涧壑对峰峦。舟横清浅水村晚，路入翠微山寺寒。
时令
朝对暮，夏对春。五戊对三更。重阳对七夕，冬至对秋分。三百枯棋消永昼，十千美酒赏芳辰。
宫室
楼对阁，院对宫。栋宇对垣墉。墙头对屋角，寺外对庭中。几万黄蜂寻苑圃，一双紫燕入帘栊。
国号
今对古，汉对唐。五帝对三皇。三国分吴魏，六朝有宋梁。虞夏商周为四代，禹汤文武是三王。
姓名
韩对赵，吕对申。张耳对李膺。贾山对潘岳，魏绛对陈平。萧曹汉代称良相，李郭唐朝是伟人。
身
体
心对口，面对身。皓齿对朱唇。咽喉对肺腑，肝胆对腹心。